Ֆիլիպ Կոստիչ

Ֆիլիպ Կոստիչ (սերբ.՝ Филип Костић, նոյեմբերի 1, 1992(1992-11-01), Կարգուևաց, Հարավսլավիա), սերբ պրոֆեսիոնալ ֆուտբոլիստ։ Ներկայումս հանդես է գալիս Յուվենտուսի և Սերբիայի ազգային հավաքականի կազմում։ Խաղում է ձախ վինգերի դիրքում։


== Ակումբային կարիերա ==


=== Ռադնիչկի 1923 ===
Կոստիչը Ռադնիչկի 1923-ի ակադեմիայի սան է։ Իր պրոֆեսիոնալ դեբյուտը նշեց 2010 թվականի օգոստոսի 14-ին՝ Նովի Սադի դեմ խաղում։ Իր առաջին գոլը խփեց սեպտեմբերի 25-ին՝ Պրոլետեր Նովի Սադի դեմ խաղում։ 2011 թվականի օգոստոսի 27-ին՝ Յավորի դեմ խաղում Կոստիչը դարձավ գոլի և 2 գոլային փոխանցման հեղինակ՝ օգնելով Ռադնիչկիին հաղթել 2-4 հաշվով։ 2012 թվականի մայիսի 5-ին նա հեռացվեց խաղադաշտից Յագոդինայի դեմ խաղում՝ կարմիր քարտ ստանալով հանդիպման 55-րդ րոպեին։ Ռադնիչկի Կրագուևաց առաջին թիմի կազմում Կոստիչը անցկացրեց 59 հանդիպում՝ դառնալով 5 գոլի և 9 գոլային փոխանցման հեղինակ։


=== Գրոնինգեն ===
2012 թվականի ապրիլի 4-ին Կոստիչը պայմանագիր կնքեց հոլանդական Գրոնինգենի հետ՝ ակումբին միանալով մրցաշրջանի ավարտից հետո և ստանալով 10 համարի մարզաշապիկը։ Իր դեբյուտը Գրոնինգենի կազմում Կոստիչը նշեց հոկտեմբերի 21-ին՝ Հերենվենի դեմ խաղում։ Իր առաջին հանդիպումը թիմի մեկնարկային կազմում անցկացրեց 2013 թվականի մայիսի 19-ին՝ Տվենտեի դեմ խաղում։ 

2013 թվականի օգոստոսի 25-ին Կոստիչը 2 գոլային փոխանցում տվեց Գոու Ըհեդ Իգլսի դեմ խաղում, իսկ հանդիպումն ավարտվեց 3-3 հաշվով։ Իր առաջին գոլը Գրոնինգենի կազմում խփեց սեպտեմբերի 25-ին՝ Նիդերլանդների գավաթի Ամստերդամիշեի դեմ խաղում։ Էրեդիվիզիում իր առաջին գոլը խփեց հոկտեմբերի 20-ին՝ ՊՍՎ Էյնդհովենի դեմ խաղում։ Նոյեմբերի 3-ին Կոստիչը գոլի և գոլային փոխանցման հեղինակ դարձավ Ռոդայի դեմ խաղում։ Նոյեմբերի 9-ին նա դուբլ ձևակերպեց Հերակլեսի դեմ խաղում՝ օգնելով Գրոնինգենին հաղթել 3-0 հաշվով։ 2014 թվականի ապրիլի 11-ին՝ ՆԱԿ Բրեդայի դեմ խաղում սերբը դարձավ գոլի և գոլային փոխանցման հեղինակ, իսկ հանդիպումն ավարտվեց 2-1 հաշվով։ Մայիսի 10-ին նա դուբլ ձևակերպեց Վիտեսի դեմ խաղում՝ օգնելով իր թիմին հաղթել 1-4 հաշվով։ Գրոնինգենի կազմում Կոստիչը անցկացրեց 49 հանդիպում՝ դառնալով 12 գոլի և 9 գոլային փոխանցման հեղինակ։


=== Շտուտգարտ ===
2014 թվականի օգոստոսի 9-ին Կոստիչը 5 տարվա պայմանագիր կնքեց Շտուտգարտի հետ։ Ակումբը նրա համար վճարեց 6 միլիոն եվրո։ Իր դեբյուտը Շտուտգարտի կազմում նշեց օգոստոսի 16-ին՝ Գերմանիայի գավաթի Բոխումի դեմ խաղում։ Իր առաջին հանդիպումը Բունդեսլիգայում անցկացրեց օգոստոսի 24-ին՝ փոխարինման մտնելով Բորուսիա Մյոնխենգլադբախի դեմ խաղում։ Իր առաջին գոլը խփեց դեկտեմբերի 13-ին՝ Մայնցի դեմ խաղում։ 2016 թվականի մարտի 5-ին Կոստիչը գոլի և գոլային փոխանցման հեղինակ դարձավ Հոֆենհայմի դեմ խաղում՝ օգնելով իր թիմին հաղթել 5-1 հաշվով։ 7 օր անց նա գոլի և գոլային փոխանցման հեղինակ դարավ Ինգոլշտադտի դեմ խաղում, իսկ հանդիպումն ավարտվեց 3-3 հաշվով։ Շտուտգարտի կազմում Կոստիչը անցկացրեց 63 հանդիպում՝ դառնալով 8 գոլի և 14 գոլային փոխանցման հեղինակ։


=== Համբուրգ ===
2016 թվականի հուլիսի 25-ին Կոստիչը 5 տարվա պայմանագիր կնքեց Համբուրգի հետ։ Ակումբը նրա համար վճարեց 17 միլիոն եվրո։ Իր դեբյուտը Համբուրգի կազմում նշեց օգոստոսի 22-ին՝ Գերմանիայի գավաթի Ցվիկաուի դեմ խաղում։ Իր առաջին գոլը խփեց նոյեմբերի 20-ին՝ Հոֆենհայմի դեմ խաղում։ 2017 թվականի մարտի 12-ին Կոստիչը գոլի և գոլային փոխանցման հեղինակ դարձավ Բորուսիա Մյոնխենգլադբախի դեմ խաղում՝ օգնելով Համբուրգին հաղթել 2-1 հաշվով։


== Միջազգային կարիերա ==
Կոստիչը ներկայացրել է Սերբիան մինչև 19 և մինչև 21 տարեկանների երիտասարդական հավաքականներում։ Իր դեբյուտը Սերբիայի ազգային հավաքականում նշեց 2015 թվականի հունիսի 7-ին՝ Ադրբեջանի դեմ ընկերական խաղում՝ այս խաղում դառնալով գոլային փոխանցման հեղինակ։ Իր առաջին գոլը ազգային հավաքականի կազմում խփեց 2016 թվականի սեպտեմբերի 5-ին՝ Իռլանդիայի դեմ խաղում։ 2018 թվականի մարտի 27-ին Կոստիչը դարձավ 2 գոլային փոխանցման հեղինակ Նիգերիայի դեմ ընկերական խաղում՝ օգնելով Սերբիային հաղթել 2-0 հաշվով։
2018 թվականի հունիսի 1-ին Կոստիչը ընդգրկվեց Սերբիայի՝ աշխարհի առաջնության համար վերջնական կազմում։ Առաջնությունում նա մասնակցեց բոլոր 3 խաղերին, իսկ Սերբիան դուրս մնաց խմբային փուլից՝ զիջելով Բրազիլիային և Շվեյցարիային։  


== Կարիերայի վիճակագրություն ==


=== Ակումբային վիճակագրություն ===
2018 թվականի օգոստոսի 15-ի դրությամբ


=== Միջազգային վիճակագրություն ===
2018 թվականի օգոստոսի 15-ի դրությամբ


=== Միջազգային գոլեր ===


== Ծանոթագրություններ ==


== Արտաքին հղումներ ==
Կոստիչի պաշտոնական Ինստագրամի էջը
Կոստիչը transfermarkt-ում
Կոստիչը soccerbase.com-ում
Կոստիչը WhoScored.com կայքում
Կոստիչը Համբուրգի պաշտոնական կայքում(չաշխատող հղում)
Կոստիչը ՈՒԵՖԱ-ի պաշտոնական կայքում
Կոստիչը ՖԻՖԱ-ի պաշտոնական կայքում(չաշխատող հղում)